ddrg/super_eurlex huggingface dataset:
Yhteisöjen ensimmäisen oikeusasteen tuomioistuimen puheenjohtajan määräys 21 päivänä lokakuuta 1996. - Pantochim SA vastaan Euroopan yhteisöjen komissio. - Valtion tuki - Käynnissä oleva hallintomenettely - Välitoimia koskeva hakemus komission velvoittamiseksi määräämään jäsenvaltio muuttamaan tuen myöntämistä koskevia yksityiskohtaisia säännoksiä - Määräys, jonka kohteena om komission toimivaltaan kuulumaton toimenpide - Hakemuksen hylkääminen. - Asia T-107/96 R.



Oikeustapauskokoelma 1996 sivu II-01361



Tiivistelmä



Avainsanat

Välitoimet - Hakemus komission velvoittamiseksi määräämään jäsenvaltio muuttamaan tuen myöntämistä koskevia yksityiskohtaisia sääntöjä - Hakemuksen hylkääminen

(EY:n perustamissopimuksen 92 artikla, 93 artiklan 2 ja 3 kohta ja 186 artikla)

Tiivistelmä

Välitoimihakemus, jossa vaaditaan, että komissio velvoitetaan määräämään jäsenvaltio antamaan kantajana olevan yrityksen nauttia verovapausjärjestelystä, josta jäsenvaltio ei ole ennalta ilmoittanut mutta johon sovelletaan perustamissopimuksen 93 artiklan 2 kohdan mukaista menettelyä, on hylättävä, koska vaadittu toimi ei selvästikään kuulu toimivaltaan, joka komissiolla on perustamissopimuksen 93 artiklan 2 kohdan mukaisessa hallinnollisessa menettelyssä, joten toimi on vastoin valtion tukea koskevia yhteisön oikeussääntöjä. Kun komissio tällaisessa menettelyssä toteaa, että tuki on myönnetty ilman, että siitä on perustamissopimuksen 93 artiklan 3 kohdassa määrätyllä tavalla ennalta ilmoitettu komissiolle, komissio ei voi ryhtyä muihin välitoimiin kuin velvoittaa jäsenvaltion keskeyttämään välittömästi tuen maksamisen ja toimittamaan komissiolle sen asettamassa määräajassa kaikki tarpeelliset asiakirjat ja tiedot sen tutkimiseksi, soveltuuko tuki yhteismarkkinoille.

Välitoimista päättävän tuomioistuimen on hylättävä välitoimihakemus sellaisen toimen määräämiseksi, joka on sisällöltään ja vaikutuksiltaan sama kuin toimenpide, joka komission olisi kantajan mukaan pitänyt toteuttaa. Perustamissopimuksen laatijoiden toivomaa yhteisön eri toimielinten välistä toimivallan jakoa koskevien periaatteiden mukaista ei olisi se, että yhteisöjen tuomioistuimet voisivat velvoittaa komission suostumaan niille esitettyyn välitoimihakemukseen.

Haettu välitoimi tarkoittaisi sitä, että komission sijasta välitoimista päättävä tuomioistuin arvioisi kyseistä tukitoimea sekä sitä, onko tukea ehkä myönnettävä myös kantajalle, ennen kuin komissio on tehnyt asiassa mitään päätöstä, joten välitoimista päättävä tuomioistuin ei kohdistaisi määräystä komissiolle vaan pikemminkin kyseiselle jäsenvaltiolle.
Avainsanat

Tiivistelmä



Avainsanat

Kumoamiskanne - Kanne, joka itse asiassa on sopimuksen täyttämistä koskeva kanne - Yhteisöjen tuomioistuinten toimivallan puuttuminen - Elintarvikeavun kuljetusta koskeneen tarjouskilpailun voittajan nostama kanne - Tutkimatta jättäminen

(EY:n perustamissopimuksen 173, 181 ja 183 artikla)

Tiivistelmä

Perustamissopimuksen 181 artiklassa tarkoitetun välityslausekkeen puuttuessa yhteisöjen ensimmäisen oikeusasteen tuomioistuimella, jonka käsiteltäväksi on saatettu perustamissopimuksen 173 artiklan nojalla nostettu kumoamiskanne, selvästi ei ole toimivaltaa ratkaista sellaista kannetta, joka itse asiassa on sopimuksen täyttämistä koskeva kanne. Muutoin ensimmäisen oikeusasteen tuomioistuin ulottaisi tuomiovaltansa koskemaan myös muita kuin sellaisia riitoja, joita sillä on sen toimivallalle rajat asettavan perustamissopimuksen 183 artiklan nojalla oikeus käsitellä, sillä tässä määräyksessä päinvastoin annetaan jäsenvaltioiden tuomioistuimille yleinen toimivalta ratkaista sellaiset riidat, joissa yhteisö on asianosainen.

Näin ollen tutkittavaksi ottamisen edellytykset puuttuvat selvästi, kun on kyse sellaisesta kumoamiskanteesta, jonka kolmansiin maihin tarkoitetun elintarvikeavun kuljettamista koskeneen tarjouskilpailun voittaja on nostanut siitä, että komissio on kieltäytynyt maksamasta sille kuljetuksen hintaa kokonaisuudessaan, koska siitä huolimatta, että kanne on nostettu perustamissopimuksen 173 artiklan nojalla, se itse asiassa koskee sellaisen sopimuksen täyttämistä, jonka tarjouskilpailun voittaja ja komissio ovat tehneet kyseisten toimitusten kohteena olevien tavaroiden kuljetusten toteuttamiseksi.
Yhteisöjen ensimmäisen oikeusasteen tuomioistuimen (laajennettu viides jaosto) määräys 22 päivänä maaliskuuta 1999. - Sinochem National Chemicals Import & Export Corporation vastaan Euroopan unionin neuvosto. - Oikeudenkäyntikulujen määrän vahvistaminen. - Asia T-97/95 (92).



Oikeustapauskokoelma 1999 sivu II-00743



Tiivistelmä



Avainsanat

1 Oikeudenkäyntimenettely - Oikeudenkäyntikulut - Määrän vahvistaminen - Tarkoitus

(Ensimmäisen oikeusasteen tuomioistuimen työjärjestyksen 91 artiklan b alakohta ja 92 artiklan 1 kohta)

2 Oikeudenkäyntimenettely - Oikeudenkäyntikulut - Määrän vahvistaminen - Huomioon otettavat seikat

(Ensimmäisen oikeusasteen tuomioistuimen työjärjestyksen 91 artiklan b alakohta ja 92 artiklan 1 kohta)

3 Oikeudenkäyntimenettely - Oikeudenkäyntikulut - Määrän vahvistaminen - Korvattavissa olevat oikeudenkäyntikulut - Väliintulija

(Ensimmäisen oikeusasteen tuomioistuimen työjärjestyksen 91 artiklan b alakohta ja 92 artiklan 1 kohta)

Tiivistelmä

1 Yhteisöjen tuomioistuimilla ei ole toimivaltaa vahvistaa sitä, kuinka paljon asianosaisten on maksettava palkkiota omille asianajajilleen, vaan niillä on toimivalta ainoastaan määrittää se, mihin enimmäismäärään asti se asianosainen, joka on velvoitettu korvaamaan vastapuolensa oikeudenkäyntikulut, joutuu maksamaan nämä palkkiot.

2 Asianajajien palkkioita koskevien yhteisön oikeussääntöjen puuttuessa yhteisöjen tuomioistuinten on oikeudenkäyntikuluja vahvistaessaan vapaasti arvioitava asiassa esille tulleita seikkoja ja otettava tältä osin huomioon oikeudenkäynnin kohde ja luonne, sen merkitys yhteisön oikeuden kannalta ja asian vaikeusaste, oikeudenkäynnistä asiamiehille tai avustajille aiheutuneen työn määrä ja oikeudenkäynnin taloudellinen merkitys asianosaisille, eikä niiden tällöin tarvitse ottaa huomioon kansallisia asianajajien palkkiosääntöjä eikä mahdollista asianosaisen ja tämän asiamiesten tai avustajien välillä tehtyä tätä koskevaa sopimusta.

3 Kun kyse on väliintulijalle aiheutuneiden oikeudenkäyntikulujen määrän vahvistamisesta, on huomattava, että koska väliintulo on luonnostaan alisteinen varsinaisten asianosaisten vaatimuksille, väliintulosta ei voi aiheutua samassa määrin vaikeuksia kuin varsinaisten asianosaisten vaatimuksista, lukuun ottamatta poikkeustapauksia.
Yhteisöjen ensimmäisen oikeusasteen tuomioistuimen puheenjohtajan määräys 11 päivänä elokuuta 1995. - Tsimenta Halkidos AE vastaan Euroopan yhteisöjen komissio. - Kilpailu - Sakon maksaminen - Pankkitakaus - Välitoimia koskeva menettely - Täytäntöönpanon lykkääminen. - Asia T-104/95 R



Oikeustapauskokoelma 1995 sivu II-02235



Tiivistelmä



Avainsanat

Välitoimet - Täytäntöönpanon lykkääminen - Sellaisen päätöksen täytäntöönpanon lykkääminen, jolla on määrätty sakko - Vakuuden asettaminen - Hyväksyttävyys - Rajat - Poikkeukselliset olosuhteet

(EY:n perustamissopimuksen 185 artikla; yhteisöjen ensimmäisen oikeusasteen tuomioistuimen työjärjestyksen 104 artiklan 2 kohta)

Tiivistelmä

Välitoimia käsittelevä tuomari voi vain poikkeuksellisten olosuhteiden perusteella myöntää kantajana olevalle yritykselle lykkäystä sellaisen pankkitakauksen asettamista varten, jolla taataan tälle yritykselle määrätyn sakon maksaminen.

Välitoimien kiireellisyyttä ei voida perustella sillä, että sakon periminen tai pankkitakauksen asettaminen saattaisi aiheuttaa yrityksen joutumisen konkurssiin, koska yritys kuuluu vaikeuksissa olevien yritysten tervehdyttämistä koskevan menettelyn piiriin, jonka vireillä ollessa sitä ei voida asettaa konkurssiin, ja koska - vaikka konkurssiin asettaminen olisikin mahdollista - perimistoimet, joihin komissio voi ryhtyä perustamissopimuksen 192 artiklassa säädetyin edellytyksin, eivät yksistään ole omiaan aiheuttamaan tällaista lopputulosta, kun otetaan huomioon se, että komisson saatava on vain hyvin pieni osa yrityksen erittäin suurista veloista.

Koska kysymyksessä on lisäksi intressien tasapainottaminen kantajan vaikean taloudellisen aseman vuoksi yhteisön taloudelliset edut on turvattava vakuuksien avulla.
4

Ensimmäisen oikeusasteen tuomioistuimen kirjaamoon ennen määräajan umpeutumista saapuneen väliintulohakemuksen sisältävästä telekopiosanomasta, on syytä todeta, että työjärjestyksen 43 artiklan ensimmäisessä kohdassa edellytetään, että jokaisen oikeudenkäyntiasiakirjan alkuperäiskappaleen ori oltava asianosaisen asiamiehen tai asianajajan allekirjoittama. Tästä seuraa, että edellytys ei täyty ennen kuin allekirjoitettu alkuperäiskappale on todella saapunut kirjaamoon ja että pelkän kopion tai telekopion toimittaminen kirjaamoon ei tältä osin riitä. Tästä syystä 3.3.1994 annettujen kirjaajan ohjeiden (EYVL L 78, s. 32) 6 artiklan kolmannen kohdan mukaan kirjaajan on hyväksyttävä ainoastaan sellaiset asiakirjat, joissa on asianosaisen asianajajan tai asiamiehen alkuperäinen allekirjoitus, ja samojen ohjeiden 10 artiklan 3 kohdan mukaan kirjaaja hyväksyy telekopiona saapuneen asiakirjan jätetyksi asetetun määräajan kuluessa vain, jos kyseessä on sellainen määräaika, jota voidaan pidentää, ja asiakirjan alkuperäiskappale jätetään kirjaamoon riittävän pian tämän jälkeen. Kun työjärjestyksessä määrätyn, väliintulolle asetetun määräajan pidentäminen ei ole mahdollista sen paremmin työjärjestyksen 115 artiklan kuin työjärjestyksen 103 artiklankaan perusteella, kirjaajan ohjeiden 10 artiklan 3 kohdan toisessa alakohdassa määrätään nimenomaisesti, että väliintulohakemuksen toimittaminen telekopiona on kiellettyä.
Avainsanat

Tiivistelmä



Avainsanat

1 Sosiaalipolitiikka - Euroopan sosiaalirahasto - Tuki, joka on myönnetty ammatillista koulutusta koskevien hankkeiden rahoittamiseen - Alun perin myönnetyn tuen alentaminen - Komission yksinomainen toimivalta - Asetuksen (ETY) N:o 2950/83 6 artiklan 2 kohdassa tarkoitettu yhteisön oikeuksien siirtyminen jäsenvaltioille - Kohde

(Neuvoston asetuksen (ETY) N:o 2950/83 6 artiklan 1 ja 2 kohta)

2 Kumoamiskanne - Määräajat - Alkamisajankohta - Toimenpide, jota ei ole julkaistu eikä annettu tiedoksi kantajalle - Tarkka tieto kysymyksessä olevan toimenpiteen sisällöstä ja perusteluista - Velvollisuus pyytää toimenpiteen teksti kokonaisuudessaan kohtuullisessa ajassa siitä, kun toimenpiteen olemassaolosta on saatu tieto

(EY:n perustamissopimuksen 173 artiklan viides kohta)

Tiivistelmä

3 Vaikka kaikilla kansallisilla viranomaisilla, joilla on toimivalta Euroopan sosiaalirahastosta rahoitettujen hankkeiden osalta, on mahdollisuus ehdottaa tuen loppuosan maksamista koskevassa pyynnössä Euroopan sosiaalirahaston tehtävistä tehdyn päätöksen 83/516/ETY soveltamisesta annetun neuvoston asetuksen (ETY) N:o 2950/83 5 artiklan 4 kohdan mukaisesti sitä, että tämän tuen määrää alennetaan, toimivalta päättää tuen loppuosan maksamisesta kuuluu komissiolle, ja ainoastaan komissiolla on toimivalta alentaa tällaista tukea kyseisen asetuksen 6 artiklan 1 kohdan mukaisesti. Tästä seuraa, että nimenomaan komissio on tuen alentamispäätöksestä oikeudellisessa vastuussa suhteessa tuen saajaan riippumatta siitä, onko kyseinen kansallinen viranomainen ehdottanut tätä alentamista.

Asetuksen (ETY) N:o 2950/83 6 artiklan 2 kohdassa tarkoitettu oikeuksien siirtyminen ei koske 6 artiklan 1 kohdassa annettua toimivaltaa alentaa Euroopan sosiaalirahastosta myönnettyä tukea vaan ainoastaan perusteettomasti saatujen ennakoiden palauttamiseen liittyviä yhteisön oikeuksia, minkä vuoksi oikeuksien siirtyminen edellyttää välttämättä sitä, että komissio on tätä ennen tehnyt päätöksen tuen alentamisesta.

4 Jos kysymyksessä olevaa toimenpidettä ei ole julkaistu tai annettu tiedoksi, määräaika tätä toimenpidettä koskevan kumoamiskanteen nostamiseksi alkaa kulua vasta siitä hetkestä, kun kolmas, jota asia koskee, saa tarkan tiedon kysymyksessä olevan toimenpiteen sisällöstä ja perusteluista, kuitenkin sillä edellytyksellä, että tämä pyytää kyseisen toimenpiteen tekstin kokonaisuudessaan kohtuullisessa ajassa siitä, kun hän sai tiedon sen olemassaolosta.
Avainsanat

Tiivistelmä



Avainsanat

1. Oikeudenkäyntimenettely - Oikeudenkäyntikulut - Oikeudenkäyntikulujen määrän vahvistaminen - Korvattavat oikeudenkäyntikulut - Kilpailuasian hallinnollisen menettelyn aikana aiheutuneet kulut - Suullisen käsittelyn jälkeen aiheutuneet kulut eivät ole korvattavia kuluja

(Yhteisöjen ensimmäisen oikeusasteen tuomioistuimen työjärjestyksen 91 artiklan b alakohta)

2. Oikeudenkäyntimenettely - Oikeudenkäyntikulut - Oikeudenkäyntikulujen määrän vahvistaminen - Huomioon otettavat seikat

(Yhteisöjen ensimmäisen oikeusasteen tuomioistuimen työjärjestyksen 91 artiklan b alakohta)

Tiivistelmä

1. Korvattavia oikeudenkäyntikuluja ovat ainoastaan toisaalta kustannukset, jotka ovat aiheutuneet asian käsittelystä yhteisöjen tuomioistuimissa, ja toisaalta kustannukset, jotka ovat olleet asian käsittelyn kannalta välttämättömiä.

Yhteisöjen ensimmäisen oikeusasteen tuomioistuimen työjärjestyksen 91 artiklassa tarkoitetaan ainoastaan käsittelyä ensimmäisen oikeusasteen tuomioistuimessa, ei oikeudenkäyntiä edeltävää menettelyä. Näin ollen oikeudenkäyntikulujen määrän vahvistamista koskeva vaatimus, joka koskee kilpailuasiassa komissiossa käytyyn hallinnolliseen menettelyyn liittyvien kulujen korvaamista, on hylättävä.

Korvausta ei ole myöskään myönnettävä kuluista, jotka liittyvät suullisen käsittelyn jälkeiseen aikaan, jos mihinkään oikeudenkäyntimenettelyyn liittyvään toimenpiteeseen ei ole ryhdytty tuon päivämäärän jälkeen. Kyseisen päivämäärän jälkeen aiheutuneet kulut eivät nimittäin suoraan liity puolustautumiseen yhteisöjen tuomioistuimissa, eikä niitä näin ollen ole pidettävä työjärjestyksen 91 artiklassa tarkoitettuina asian käsittelystä aiheutuneina välttämättöminä kustannuksina.

( ks. 28-31 kohta )

2. Yhteisöjen tuomioistuimilla ei ole toimivaltaa vahvistaa niiden oikeudenkäyntikulujen määrää, jotka asianosaisten on suoritettava omille asianajajilleen, vaan niiden on vahvistettava, mihin määrään asti oikeudenkäyntikulujen maksamisesta vastuussa olevan asianosaisen on ne korvattava. Antaessaan ratkaisua oikeudenkäyntikulujen vahvistamista koskevaan hakemukseen yhteisöjen tuomioistuinten ei tarvitse ottaa huomioon kansallisia asianajajien palkkiosääntöjä eikä mahdollista asianosaisen ja tämän edustajien tai avustajien sopimusta asiasta. Koska yhteisön oikeudessa ei ole asianajopalkkioita koskevia säännöksiä, yhteisöjen tuomioistuinten on arvioitava vapaasti kysymyksessä olevia seikkoja ottaen huomioon oikeudenkäynnin kohde ja luonne, sen merkitys yhteisön oikeuden kannalta sekä asian vaikeusaste, oikeudenkäynnistä asian hoitamiseen osallistuneille asiamiehille tai avustajille aiheutuneen työn määrä ja se taloudellinen intressi, joka riita-asialla on asianosaisten kannalta.

Korkeat palkkiot ja se, että asianosaista edustaa useampi asianajaja, voivat olla perusteltuja, jos asia on tärkeä yhteisön oikeuden kannalta sen vuoksi, että siinä tuodaan esille uusia oikeudellisia kysymyksiä sekä monimutkaisia tosiseikkoihin liittyviä kysymyksiä.

( ks. 32, 33 ja 37 kohta )
Avainsanat

Tiivistelmä



Avainsanat

Kumoamiskanne - Luonnolliset henkilöt tai oikeushenkilöt - Suoraan ja erikseen luonnollisia henkilöitä ja oikeushenkilöitä koskevat toimet - Asetus, jossa säädetään erityisestä maatalouden muuntokurssista sokerialalla - Jäsenvaltiota koskevan muuntokurssin puuttuminen - Tämän valtion tuottajan ja tuottajien yhdistyksen nostama kanne - Tutkimatta jättäminen

(EY:n perustamissopimuksen 173 artiklan neljäs kohta; komission asetus N:o 1734/95)

Tiivistelmä

Sellainen kumoamiskanne jätetään tutkimatta, jonka sokerijuurikkaan tuottaja on nostanut sokerijuurikkaan vähimmäishintojen sekä tuotantomaksujen ja lisämaksun erityisen maatalouden muuntokurssin vahvistamisesta markkinointivuodeksi 1994/1995 sokerialalla annetusta asetuksesta N:o 1734/95, koska siinä ei vahvisteta kyseisen tuottajan jäsenvaltiossa sovellettavaa kurssia.

Tämä asetus on luonteensa vuoksi yleisesti sovellettava toimenpide, jonka soveltaminen perustuu objektiiviseen tilanteeseen ja asetuksella on oikeusvaikutuksia henkilöryhmiin, jotka on määritelty yleisesti ja abstraktisti. Vaikka toimen toteuttaja on sen toteuttamishetkellä voinut teoriassa tietää niiden taloudellisten toimijoiden lukumäärän ja henkilöllisyyden, joita toimi koskee, tämä ei riitä toimen säädösluonteisuuden kyseenalaistamiseen, jos on selvää, että toimen soveltaminen perustuu objektiiviseen oikeudelliseen tai tosiasialliseen tilanteeseen, joka toimessa määritellään ottaen huomioon sen tarkoitus. Se seikka, että säännöksellä voi olla erilaisia konkreettisia vaikutuksia niiden eri henkilöiden osalta, joihin sitä sovelletaan, ei ole myöskään ristiriidassa sen kanssa, että toimi on luonteeltaan säädös.

Ne edellytykset, joiden perustella tämän asetuksen voitaisiin katsoa koskevan kantajaa erikseen, eivät myöskään täyty, koska asetuksella ei vaikuteta kantajan asemaan sellaisen tosiasiallisen tilanteen takia, jonka perusteella hänet erotetaan kaikista muista ja yksilöidään samalla tavalla kuin se, jolle päätös on osoitettu, ja koska asetus koskee kantajaa vain sokerialan tuottajan objektiivisessa ominaisuudessa samoin kuin myös kaikkia muita tämän alan tuottajia.

Sokerijuurikkaan tuottajien yhdistyksen samasta asetuksesta nostama kumoamiskanne on myös jätettävä tutkimatta, koska yksityisten oikeussubjektien ryhmän yleisten ja yhteisten etujen puolustaminen ei riitä oikeuttamaan yhdistyksen kumoamiskannetta, jos sen jäsenet eivät voi tehdä samaa erikseen.
Yhteisöjen ensimmäisen oikeusasteen tuomioistuimen (laajennettutoinen jaosto) määräys 12 päivänä joulukuuta 1997. - Detlef Nölle vastaan Euroopan unionin neuvosto et Euroopan yhteisöjen komissio. - Oikeudenkäyntikulujen vahvistaminen. - Asia T-167/94 (92).



Oikeustapauskokoelma 1997 sivu II-02379



Tiivistelmä



Avainsanat

1 Oikeudenkäyntimenettely - Oikeudenkäyntikulujen vahvistaminen - Korvattavat oikeudenkäyntikulut - Asianosaisille aiheutuneet välttämättömät kustannukset - Yhteisöjen toimielinten käyttämien asiamiesten, avustajien ja asianajajien matka- ja oleskelukulut sekä palkkiot - Korvaamisen edellytykset

(Yhteisöjen tuomioistuimen perussäännön 17 artiklan ensimmäinen kohta; yhteisöjen ensimmäisen oikeusasteen tuomioistuimen työjärjestyksen 91 artiklan b alakohta)

2 Oikeudenkäyntimenettely - Oikeudenkäyntikulujen vahvistaminen - Korvattavien oikeudenkäyntikulujen käsite - Huomioon otettavat tekijät

(Yhteisöjen ensimmäisen oikeusasteen tuomioistuimen työjärjestyksen 91 artiklan b alakohta ja 92 artiklan 1 kohta)

Tiivistelmä

3 Kun toimielin käyttää ensimmäisen oikeusasteen tuomioistuimessa vireillä olevassa asiassa yhteisöjen tuomioistuimen perussäännön 17 artiklan ensimmäisessä kohdassa, jota sovelletaan ensimmäisen oikeusasteen tuomioistuimen menettelyssä perussäännön 46 artiklan nojalla, mainittua mahdollisuutta käyttää apunaan asianajajaa, asianajajan palkkio kuuluu ensimmäisen oikeusasteen tuomioistuimen työjärjestyksen 91 artiklan b alakohdassa tarkoitettuihin "asian käsittelystä aiheutuviin välttämättömiin kustannuksiin".

Näin ollen neuvoston asiamiehelle suulliseen käsittelyyn osallistumisesta aiheutuneiden matkakulujen korvaamisen osalta se, että neuvoston asianajaja oli läsnä suullisessa käsittelyssä, ei millään tavalla estänyt myös sen asiamiehen läsnäoloa, koska asiamiehen läsnäolo oli perusteltua kyseisen toimielimen asianmukaisen oikeudellisen edustuksen turvaamiseksi. Neuvoston asiamiehen matkakulut olivat siten "asian käsittelystä aiheutuneita välttämättömiä kustannuksia".

4 Silloin kun yhteisössä ei ole annettu palkkioiden tariffeja koskevia säännöksiä, oikeudenkäyntikuluja ensimmäisen oikeusasteen tuomioistuimen työjärjestyksen 92 artiklan 1 kohdan mukaisesti vahvistaessaan yhteisöjen tuomioistuimet harkitsevat vapaasti asiaan liittyviä seikkoja, jolloin ne ottavat huomioon riidan luonteen ja kohteen, sen merkityksen yhteisön oikeuden kannalta, asian vaikeuden, oikeudenkäyntimenettelystä asiamiehille tai avustajille aiheutuneen työmäärän ja asianosaisten taloudelliset intressit riidassa, eikä tällöin tarvitse ottaa huomioon kansallista tariffia, jolla asianajajien palkkiot vahvistetaan, eikä asianosaisen ja sen asiamiesten tai avustajien välistä mahdollista sopimusta.
61994B0268

Yhteisöjen ensimmäisen oikeusasteen tuomioistuimen (laajennettu viides jaosto) määräys 13 päivänä joulukuuta 1999. - Tyco Toys (UK) Ltd, Matchbox Toys (UK) Ltd, Matchbox Collectibles Ltd, Tyco Distribution Europe NV, Tyco Manufacturing Europe Inc, Matchbox Spielwaren, Matchbox Collectibles GmbH, Tyco Toys France SA, Tyco Toys España SA, Tyco Toys Deutschland GmbH ja Playtime Toys (UK) Ltd vastaan Euroopan yhteisöjen komissio ja Euroopan unionin neuvosto. - Yhteinen kauppapolitiikka - Asetukset N:o 519/94 ja N:o 747/94 - Tiettyjen Kiinan kansantasavallasta peräisin olevien lelujen tuontikiintiöt - Selvästi täysin perusteeton kanne. - Asia T-268/94.



Oikeustapauskokoelma 1999 sivu II-03569
Avainsanat

Tiivistelmä



Avainsanat

Kumoamiskanne - Luonnolliset henkilöt ja oikeushenkilöt - Suoraan ja erikseen luonnollisia henkilöitä ja oikeushenkilöitä koskevat toimenpiteet - Asetukset, joissa määritetään tiettyjen alueiden tislattavat pöytäviinimäärät sekä pakolliseen tislaukseen toimitettavan pöytäviinituotannon prosenttiosuudet

(EY:n perustamissopimuksen 173 artiklan 4 kohta; komission asetukset N:o 343/94 ja N:o 610/94)

Tiivistelmä

Säädöksen yleistä sovellettavuutta ja siitä johtuvaa normatiivisuutta ei aseta kyseenalaiseksi se, että tiettynä ajankohtana voidaan vaihtelevalla täsmällisyydellä määritellä niiden oikeussubjektien lukumäärä, joihin säädöstä sovelletaan tiettynä ajankohtana, tai jopa nimetä nämä oikeussubjektit, jos on selvää, että tällainen soveltaminen perustuu sellaiseen objektiiviseen oikeudelliseen tai tosiasialliseen tilanteeseen, joka määritellään säädöksessä tämän tarkoituksen mukaan. Jotta yhteisön toimielimen antaman yleisesti sovellettavan säädöksen voitaisiin katsoa koskevan elinkeinonharjoittajia erikseen, sillä on vaikutettava näiden oikeudelliseen asemaan sellaisen tosiasiallisen tilanteen takia, jonka perusteella nämä voidaan erottaa kaikista muista ja yksilöidä samalla tavalla kuin päätöksen kohde.

Sitä vastoin viinivuotta 1993/1994 varten asetuksella N:o 343/94 vahvistettu tuotantoalueella 4 (eli Italiassa) tislattava pöytäviinimäärä ja asetuksella N:o 610/94 vahvistetut asianomaisten tuottajien tislattavaksi toimitettavan tuotannon prosenttiosuudet on määritetty kansallisten viranomaisten toimittamien objektiivisten, kyseisen viinivuoden ominaisuuksia koskevien tietojen perusteella, ottamatta huomioon Veneton alueen pöytäviinin tuottajien erityistä tilannetta. Asetusten kyseiset säännökset koskevat kantajia ainoastaan sen vuoksi, että nämä ovat objektiivisesti pöytäviinin tuottajia, samalla tavalla kuin mainitut säännökset koskevat kaikkia asianomaisilla markkinoilla toimivia taloudellisia toimijoita, joten kantajat eivät voi riitauttaa näitä säännöksiä kumoamiskanteella, koska perustamissopimuksen 173 artiklan neljännessä kohdassa määrätyt edellytykset eivät täyty.
Yhteisöjen ensimmäisen oikeusasteen tuomioistuimen (laajennettuneljäs jaosto) määräys 23 päivänä helmikuuta 1995. - Bremer Vulkan Verbund AG vastaan Euroopan yhteisöjen komissio. - Asian käsittelystä luopuminen. - Asia T-490/93.



Oikeustapauskokoelma 1995 sivu II-00477



Avainsanat

Oikeudenkäyntimenettely - Toimivallan jako yhteisöjen tuomioistuimen ja yhteisöjen ensimmäisen oikeusasteen tuomioistuimen välillä - Luonnollisen henkilön tai oikeushenkilön EY:n perustamissopimuksen 173 artiklan neljännen kohdan nojalla nostama yhteisöjen ensimmäisen oikeusasteen tuomioistuimessa vireillä oleva kanne valtion tukia koskevien sääntöjen täytäntöönpanosta - Saman säännöksen kumoamista koskeva jäsenvaltion nostama yhteisöjen tuomioistuimessa vireillä oleva kanne - Hyvän lainkäyttötavan vuoksi yhteisöjen tuomioistuimen suorittama luonnollisen henkilön tai oikeushenkilön kannanottojen huomioon ottaminen - Yhteisöjen ensimmäisen oikeusasteen tuomioistuimen luopuminen asian käsittelystä

(Euroopan yhteisöjen tuomioistuimen perussäännön 47 artiklan 3 kohta)